Author: Pastorek
Last saved by: maria.holicka
Company: MSSR

Návrh 
na vymenovanie za členov Akreditačnej komisie
k 1. 9. 2010

P. č.

Meno a priezvisko, titul ďalšieho člena AK

(Pôvodne vymenovaný člen - členstvo zaniká; funkčné obdobie, oblasť pôsobenia )

Člen
AK
doteraz

Navrhovaná funkcia

Navrhované funkčné obdobie:

Študijný odbor (oblasť výskumu doterajšieho člena AK)

Navrhovateľ

Pracovisko

1.

prof. Ing. Július Horváth, PhD.
odborník zo zahraničia 

(prof. Ing. Július Horváth, PhD.;
1. 9. 2004– 31. 8. 2010, 1.FO)

áno

ďalší člen

druhé
(1. 9. 2010 - 31. 8. 2016)

spoločenské a behaviorálne vedy, ekonomické vedy 
(Spoločenské a behaviorálne vedy)

1.Univerzita Konštantína Filozofa v Nitre ;
2.Ekonomická univerzita v Bratislave;
3.Prešovská univerzita v Prešove;
4. Univerzita sv. Cyrila a Metoda v Trnave;
5. Bratislavská vysoká škola práva v Bratislave;
6. Štatistický úrad SR v Bratislave

Stredoeurópska univerzita v Budapešti, Maďarsko

2.

prof. JUDr. Robert Schronk, CSc.

(prof. JUDr. Peter Vojčík; CSc.
1. 9. 2004 – 31. 8. 2010, 1. FO)

nie

ďalší člen

prvé
(1. 9. 2010 - 31. 8. 2016)

právo
(Právo a medzinárodné vzťahy)

Univerzita Mateja Bela v Banskej Bystrici

Právnická fakulta UMB, Komenského 20, Banská Bystrica

P. č.

Meno a priezvisko, titul ďalšieho člena AK

(Pôvodne vymenovaný člen - členstvo zaniká; funkčné obdobie, oblasť pôsobenia )

Člen
AK
doteraz

Navrhovaná funkcia

Navrhované funkčné obdobie:

Študijný odbor (oblasť výskumu doterajšieho člena AK)

Navrhovateľ

Pracovisko

3.

prof. PhDr. Milan Pol, CSc.
odborník zo zahraničia

(prof. RNDr. Peter Mikulecký;
1. 9. 2004 – 31. 8. 2010, 2. FO)
odborník zo zahraničia

nie

ďalší člen

prvé
(1. 9. 2010 - 31. 8. 2016)

pedagogické vedy
(Informatické vedy, automatizácia a telekomunikácie

Univerzita Mateja Bela v Banskej Bystrici

Vedúci Ústavu pedagogických vied Filozofickej fakulty Masarykovej univerzity v Brne, Česká republika

4.

prof. PhDr. Gabriela Porubská, CSc.

(prof. PaedDr. Ľudmila Jančoková,  CSc.;1. 9. 2004 – 31. 8. 2010, 2. FO)

nie

ďalší člen

prvé
(1. 9. 2010 - 31. 8. 2016)

pedagogika
(Pedagogické vedy, Vedy o športe)

Univerzita Konštantína Filozofa v Nitre

Dekanka* 
Pedagogickej fakulty UKF, Tr. A. Hlinku, Nitra  

*funkčné obdobie skončí k          31. 5. 2010

5.

prof. Ladislav Čarný, akad. mal. 

(prof. Milan Čorba
1. 9. 2004 – 31. 8. 2010, 1. FO)

nie

ďalší člen

prvé
 (1. 9. 2010 - 31. 8. 2016)

výtvarné umenie 
(Umenie)

Vysoká škola výtvarných umení v Bratislave

Vysoká škola výtvarných umení, Hviezdoslavovo nám., Bratislava

6.

Dr.h.c. prof. Ing. Jozef Mihok, CSc.

(prof. Ing. Jozef Mihok, CSc.; 
1. 9. 2004 – 31. 8. 2010, 1. FO)

áno

ďalší člen

druhé
(1. 9. 2010 - 31. 8. 2016)

priemyselné inžinierstvo 
(Metalurgické a montánne vedy, Strojárstvo)

1. Technická univerzita vo Zvolene;
2.Prešovská univerzita v Prešove;
3. Ministerstvo hospodárstva SR

Predseda Ústavu pre normalizáciu, metrológiu a skúšobníctvo SR, Štefanovičova 3, Bratislava

7.

prof. PhDr. Marcela Gbúrová CSc.

(prof. RNDr.  Lev Bukovský, DrSc.
1. 9. 2004 – 31. 8. 2010, 2. FO)
(matematika a štatistika)

nie

ďalší člen

prvé
(1. 9. 2010 - 31. 8. 2016)

politológia, teória politiky 
(Matematika a štatistika)

1. Univerzita Pavla Jozefa Šafárika v Košiciach;
2. Trenčianska univerzita A. Dubčeka v Trenčíne;
3.Vysoká škola v Sládkovičove

Katedra Filozofickej fakulty UPJŠ v Košiciach

Charakteristika navrhovaných členov Akreditačnej komisie

prof. Ing. Július Horváth, PhD.
člen Akreditačnej komisie

V súčasnosti pracuje na Stredoeurópskej univerzite v Budapešti (Maďarsko) ako vedecko-pedagogický pracovník a riaditeľ Department of Economics CEU. Ide o odborníka zo zahraničia, ktorý sa orientuje na spoločenské a behaviorálne vedy a ekonomické vedy. V týchto oblastiach je vedecky veľmi aktívny. Je autorom a spoluautorom množstva článkov v odborných časopisoch (Economic Systems, Journal of Comparative Economics, International Economic Journal a iné), publikácií, kapitol v knihách, konferenčných príspevkov a iných publikácií. Má 159 citácií v karentovaných časopisoch, 108 v nekarentovaných časopisoch a významné ohlasy na vytvorené diela. Absolvoval 42 zahraničných pobytov na významných univerzitách (Univerzita v Regensburgu, Parížska univerzita, Viedenská univerzita a iné) a množstvo prednášok na zahraničných pracoviskách. Je členom viacerých vedeckých rád v zahraničí, redakčných rád v Nemecku, Maďarsku, Slovinsku, Českej republike, Slovensku a v Ukrajine. 
V Akreditačnej komisii pôsobí v prvom funkčnom období, ktoré mu končí k 31. 8. 2010. Ide o veľmi aktívneho člena komisie, ktorý prináša do jej činností najmä medzinárodné skúsenosti. V Akreditačnej komisii pôsobil od roku 2008 ako predseda stálej pracovnej skupiny pre oblasť výskumu 6 Spoločenské a behaviorálne vedy a súčasne bol členom stálej pracovnej skupiny pre oblasť výskumu 8 Ekonómia a manažment. V rámci komplexných akreditácii koordinoval prácu dvoch dočasných pracovných skupín ustanovených pre komplexnú akreditáciu činností Ekonomickej univerzity v Bratislave a Univerzity J. Selyho v Komárne. 

prof. JUDr. Robert Schronk, CSc.
člen Akreditačnej komisie

Ide o odborníka pre oblasť pracovného práva. 
Po skončení vysokoškolského štúdia pôsobil na viacerých miestach, z ktorých možno spomenúť: Rektorát Univerzity Komenského do roku 1982, Československý výskumný ústav práce a sociálnych vecí , kde pôsobil osem rokov až do roku 1990. Odtiaľ prešiel na legislatívne oddelenie Ministerstva kontroly SR. Od roku 1991 pôsobí ako vysokoškolský učiteľ a to najprv na Katedre pracovného práva  a práva sociálneho zabezpečenia Právnickej fakulty Univerzity Komenského v Bratislave. Na Univerzite Komenského získal v roku 2006 aj pedagogicko-vedecký titul „profesor“. V súčasnosti pôsobí na Právnickej fakulte Univerzity Mateja Bela v Banskej Bystrici, kde v rámci bakalárskeho a magisterského študijného programu vyučuje predmety pracovné právo a medzinárodné a európske pracovné právo. V rámci fakulty a univerzity sa venuje aj aktivitám v rámci celoživotného vzdelávania. Prof. Robert Schronk je autorom i spoluautorom viacerých vedeckých monografii vydaných nielen v domácich ale aj v zahraničných vydavateľstvách. Mnohých vedeckých a odborných prác týkajúcich sa problematiky pracovného práva. Je členom viacerých vedeckých rád fakúlt v SR, bol alebo je členom vedeckých a odborných orgánov, za ktoré
možno spomenúť Komisiu Rady hospodárskej a sociálnej dohody pre spoluprácu SR s Medzinárodnou organizáciou práce v rokoch 1997-1998), predsedníctvo v Slovenskej spoločnosti pre pracovné právo a sociálne zabezpečenie (od roku 2006). Zúčastnil sa aj viacerých pobytov v zahraničí – Poľsku, Rakúsku. a Veľkej Británii. Prof. Robert Schronk od roku 2008 pôsobí aj vo funkcii národného experta za SR v rámci ELLN – European Network of Legal experts in Labour Law.  

prof. PhDr. Milan Pol, CSc.
člena Akreditačnej komisie

V súčasnosti pracuje ako vedúci ústavu pedagogických vied Filozofickej fakulty Masarykovej univerzity v Brne (MU). Za člena Akreditačnej komisie je navrhovaný prvýkrát a ako odborník zo zahraničia pre oblasť pedagogických vied.  
Vysokoškolské štúdium pedagogiky a ruského jazyka a literatúry ukončil v roku 1988 na Filozofickej fakulte UJEP v Brne. V rokoch  1989 -1993 pôsobil na Ústave pedagogických vied FF MU v Brne ako interný ašpirant pre odbor pedagogika a obhájil dizertačnú prácu „Waldorfské školy – izolovaná alternativa, anebo zajímavý podnět pro jiné školy?“ Habilitačnú prácu na tému „K participaci a spolupráci v řízení škol“ obhájil v roku 2000 na Pedagogickej fakulte Univerzity Palackého v Olomouci a titul profesor v roku 2009 na MU v Brne, kde pôsobí doteraz.  Výrazná je jeho pedagogická i vedecko-výskumná činnosť. Je  autorom mnohých prednášok z oblasti všeobecnej pedagogiky, pedagogickej teórie, alternatívnej pedagogiky a riadenia vzdelávacích inštitúcií a vzdelávacej politiky. Je predsedom komisií pre bakalárske a magisterské štátne záverečné skúšky, doktorské štátne záverečné skúšky z pedagogiky a sociológie, oponentom dizertačných a habilitačných prác v ČR aj v zahraničí.  Z jeho vedecko–výskumnej činnosti možno spomenúť, že bol a je aj v súčasnosti hlavným riešiteľom mnohých projektov zameraných na riešenie problematiky z oblasti pedagogiky a pedagogických procesov a ich riadenia ako aj vzdelávaco-rozvojových projektov domácich, napr.  za ktoré možno spomenúť „Národní kvalifikační rámec terciárního vzdělávaní (Q-Ram)“ a medzinárodných.  Absolvoval mnohé zahraničné akademické stáže a študijné pobyty (Veľká Británia, Taliansko, Holandsko). Je členom viacerých vedeckých rád, pracovných skupín a redakčných rád. 

prof. PhDr. Gabriela Porubská, CSc.
členka Akreditačnej komisie

Ide o odborníčku z oblasti pedagogických vied. 
V súčasnosti pracuje ako dekanka* Pedagogickej fakulty Univerzity Konštantína Filozofa v Nitre (UKF).  Za člena Akreditačnej komisie je navrhovaná prvýkrát. 
Na katedre pedagogiky UKF pracuje od roku 1979, najprv ako odborná asistentka, neskôr ako docentka a od roku 2006 ako profesorka pre študijný odbor pedagogika. Je spoluautorkou 3 monografií, v ktorých sa zaoberá problematikou slovenského školstva v medzinárodnom kontexte, ako aj diferenciáciou, integráciou a kooperáciou v edukačnom prostredí  a autorkou 1 vysokoškolskej učebnice „Kapitoly z andragogiky pre pomáhajúce profesie“. Ďalej je autorkou a spoluautorkou 34 vedeckých štúdií, 31 vedeckých a odborných prác vydaných v recenzovaných domácich odborných časopisoch a zborníkoch a 16 v zahraničných odborných časopisoch a zborníkoch . Má 101 citácií v domácich monografiách, časopisoch a zborníkoch a 33 v zahraničných časopisoch a zborníkoch. Od roku 1986 absolvovala mnohé zahraničné prednáškové a študijné pobyty, v ostatnom čase to boli Holandsko, Španielsko, ČR, Nórsko. Aktívne sa podieľa na domácich konferenciách s príspevkami z oblasti modernizácie vyučovacieho procesu, pedagogickej práce s nadanými deťmi, možnosťami skvalitnenia výberu uchádzačov na učiteľské povolanie a iným aktuálnym témam, rovnako je aktívna  aj na zahraničných konferenciách v Českej republike, Rusku, Poľsku a Nemecku. Bola a je zodpovednou riešiteľkou grantových výskumných úloh , spoluautorkou úloh v rámci VEGA ako aj iných programov.  Je členkou mnohých vedeckých rád univerzít  v SR a v ČR, redakčných rád a odborných komisií. Za svoje výsledky v oblasti pedagogických vied  získala aj viaceré ocenenia, za ktoré možno spomenúť Ocenenie ministerky školstva v roku 1998 za 20-ročnú prácu pre SOČ.

*Funkčné obdobie končí k 31. 5. 2010 

prof. Ladislav Čarný, akad. mal.
člen Akreditačnej komisie

Pôsobí v oblastí výtvarného umenia. Za člena Akreditačnej komisie sa navrhuje prvýkrát. 
Profesor Ladislav Čarný je zamestnaný na Vysokej škole výtvarných umení v Bratislave od roku 1992 ako vysokoškolský učiteľ. V rokoch 2000 – 2003 vykonával funkciu prorektora pre štúdium a v rokoch 2007-2010 funkciu predsedu Akademického senátu VŠVU.  Na materskej vysokej škole v roku 1995 habilitoval a získal umelecko-pedagogický titul docent. Inauguračné konanie absolvoval na Akademii vytvarných umění v Prahe a za profesora v oblasti výtvarného umenia bol vymenovaný v roku 2007.
Svoje umelecké práce  predstavil na 4 zahraničných  samostatných výstavách v rokoch 1991 až 2004 vo Francúzsku, Poľsku, USA a  Českej republiky. Domáce samostatné výstavy v počte 17 prezentoval po celom Slovensku – Poprade, Bratislave, Trnave, Žiline a iných mestách a miestach. Podieľal sa na zahraničných kolektívnych výstavách v Prahe, Poznani, Paríži, Benátkach, Budapešti a iných mestách Európy a USA v celkovom počte 31 a na domácich kolektívnych výstavách po celom Slovensku v počte 62. Na jeho dielo je evidovaných 65 ohlasov v karentovaných a nekarentovaných časopisoch a na vytvorené dielo 12 zahraničných ohlasov.  
Je členom mnohých umeleckých a vedeckých rád v rámci SR, členom stálej pracovnej skupiny Akreditačnej komisie, poradného orgánu vlády SR pre oblasť 4 Umenie, členom komisie MK SR, členom komisie SRK pre prípravu evaluácií, členom komisie Ministerstva kultúry Pro Slovakia, členom komisie Kultúrnej a edukačnej grantovej agentúry MŠ SR a predsedom predmetovej komisie pre výtvarnú výchovu pri Štátnom pedagogickom ústave v Bratislave. 
Z jeho významných odborných aktivít možno spomenúť spoluautorstvo opisov študijných odborov výtvarné umenie, reštaurovanie a architektonická tvorba, ďalej spoluautorstvo učebných osnov pre výtvarné odbory ZUŠ a výtvarnú výchovu ZŠ, autorstvo štátneho vzdelávacieho programu pre výtvarnú výchovu na ZŠ a učebníc výtvarnej výchovy pre ZŠ. 
Dvakrát mu bolo udelené štipendium Nadácie Pollock-Krasner.

prof. Ing. Jozef Mihok, PhD.
člen Akreditačnej komisie

V Akreditačnej komisii pôsobí ako odborník z praxe v prvom funkčnom období, ktoré mu skončí k 31. 8. 2010. Pôsobí v oblasti strojárstva a priemyselného inžinierstva. V súčasnosti pracuje ako predseda Úradu pre normalizáciu, metrológiu a skúšobníctvo SR.
Ide o veľmi aktívneho člena komisie, ktorý prináša do jej činností najmä cenné skúsenosti z praxe. V Akreditačnej komisii pôsobil od roku 2008 ako predseda stálej pracovnej skupiny pre oblasť výskumu 11 Metalurgické a montánne vedy a pre oblasť výskumu 14 Strojárstvo. V rámci komplexných akreditácii koordinoval prácu dočasnej pracovnej skupiny ustanovenej pre komplexnú akreditáciu činností štátnej vysokej školy Akadémie ozbrojených síl generála Milana Rastislava Štefánika v Liptovskom Mikuláši.  
Profesor Jozef Mihok ukončil vysokoškolské štúdium na Strojníckej fakulte Vysokej škole technickej v Košiciach v roku 1974. Od tohto obdobia pôsobil v mnohých priemyselných podnikoch  v rôznych pracovných pozíciách a funkciách, kde získal neoceniteľné praktické skúsenosti, ktoré  vie vynikajúce  aplikovať v činnosti Akreditačnej komisie. Od roku 2003 pôsobí aj na Technickej univerzite v Košiciach, kde prešiel aj inauguračným konaním v študijnom odbore  priemyselné inžinierstvo a v roku 2008 bol prezidentom SR vymenovaný za profesora v tomto študijnom odbore. Z jeho vedecko-pedagogických aktivít možno spomenúť garantovanie doktorandských študijných programov v študijnom odbore 5.2.52. priemyselné  inžinierstvo, účasť ako predsedu, resp. člena pre  štátne skúšky a rigorózne skúšky na viacerých vysokých školách v SR. Je autorom a spoluautorom viacerých monografií, učebníc, skrípt a niekoľkých patentov a PV. Na viacerých univerzitách je členom fakultných vedeckých rád. 

prof. PhDr. Marcela Gbúrová, CSc.
členka Akreditačnej komisie

Ide o odborníčku z oblasti politológie a teórie politiky. 
Po ukončení vysokoškolského štúdia v roku 1978 desať rokov pracovala v Spoločenskovednom ústave SAV v Košiciach ako vedecká pracovníčka. V roku 1989 začala pôsobiť ako vysokoškolský učiteľ, a to najprv na Pedagogickej fakulte v Nitre, neskôr na Filozofickej fakulte Univerzity Pavla Jozefa Šafárika v Košiciach so sídlom v Prešove, konkrétne na katedre spoločenských vied v pozícii odbornej asistentky. Po odčlenení Prešovskej univerzity od UPJŠ v Košiciach pôsobila na novovzniknutej katedre politológie od roku 1993 do roku 2005 ako vedúca katedry. V rokoch 2005 – 2010 viedla na Prešovskej univerzite Inštitút politológie Filozofickej fakulty PU. V súčasnosti pôsobí ako vedúca katedry na Katedre politológie FF UPJŠ v Košiciach. 
Prof. Marcela Gbúrová patrí medzi významné vedecké a spoločenské osobnosti v oblasti politológie. Je autorkou 4 domácich monografii, 2 odborných knižničných publikácii a ďalších 51 vedeckých prác, učebníc, učebných textov a kapitol v odborných knižných publikáciách a monografiách. Je členkou mnohých redakčných a vedeckých rád ako aj aktívnou členkou stálej pracovnej skupiny Akreditačnej komisie pre oblasť výskumu 6 Spoločenské a behaviorálne vedy. Z ďalších významných aktivít ešte možno spomenúť členstvo v Správnej rade Slovenského národného strediska pre ľudské práva a v Kurikulárnej rade MŠ SR.